62018TO0400(04)_INF
Rješenje Općeg suda (deseto prošireno vijeće) od 30. travnja 2025. –Landesbank Baden-Württemberg/SRB (Ex ante doprinosi za 2018.)
(predmet T-400/18)
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosâ za razdoblje doprinosa 2018, – Obveza obrazlaganja – Djelotvorna sudska zaštita – Jednako postupanje – Načelo proporcionalnosti – SRB-ova margina prosudbe – Prigovor nezakonitosti – Komisijina margina prosudbe – Očito pravno potpuno neosnovana tužba”
1.
Institucije Europske unije – Izvršavanje nadležnosti – Ovlast dodijeljena Komisiji za donošenje delegiranih akata – Doseg – Složene ocjene i procjene – Široka margina prosudbe – Direktiva 2014/59 o uspostavi okvira za oporavak i sanaciju kreditnih institucija i investicijskih društava – Određivanje kriterija prilagodbe ex ante doprinosa – Sudski nadzor – Granice
(Čl. 290. UFEU-a; Uredba Europskog parlamenta i Vijeća br. 806/2014, uv. izj. 41.; Direktiva Europskog parlamenta i Vijeća 2014/59)
(t. 43.-45., 50.)
2.
Pravo Europske unije – Načela – Pravna sigurnost – Propis Unije – Zahtjevi jasnoće i preciznosti – Granice
(t. 94.-97.)
3.
Pravo Europske unije – Načela – Pravna sigurnost – Propis Unije – Zahtjev jasnoće i predvidljivosti – Delegirana uredba 2015/63 o dopuni Direktive 2014/59 u vezi s ex ante doprinosima financijskim aranžmanima sanacije – Dodjela margine prosudbe Jedinstvenom sanacijskom odboru (SRB) u pogledu metodologije izračuna ex ante doprinosa – Pretpostavke – Dovoljno jasno određivanje opsega i načina izvršavanja takve ovlasti
(Uredba Komisije 2015/63, čl. 6. st. 5. do 7. i čl. 7. st. 4.)
(t. 116.-119., 121.)
4.
Akti institucija – Obrazloženje – Obveza – Doseg – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Nepostojanje nužnosti da se u toj odluci navedu svi elementi na temelju kojih se može provjeriti točnost izračuna doprinosa – Odvagivanje obveze obrazlaganja i općeg načela zaštite poslovne tajne predmetnih institucija – Zakonitost odredaba Uredbe 2015/63 koje se odnose na metodu izračuna ex ante doprinosa u SRF – Načelo poštovanja poslovne tajne – Obveza SRB-a da objavi i dostavi institucijama o kojima je riječ, u agregiranom i anonimiziranom obliku, informacije o institucijama za izračun ex ante doprinosa
(čl. 296. drugi st. UFEU-a; Uredba br. 806/2014 Europskog parlamenta i Vijeća; Uredba Komisije 2015/63, čl. 4. do 7. i čl. 9. te Prilog I.; Direktiva 2014/59 Europskog parlamenta i Vijeća)
(t. 233.-244.)
5.
Akti institucija – Obrazloženje – Obveza – Doseg – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Obrazloženje koje se temelji samo na drugim pravnim aktima, kao što su privremene odluke kojima se određuju i dopunjuju određeni aspekti utvrđivanja navedenih doprinosâ – Neobjavljivanje tih drugih akata odnosno neobavješćivanje institucija o tim aktima – Nezakonitost
(čl. 296. drugi st. UFEU-a)
(t. 412., 417.)
6.
Pravo Europske unije – Načela – Prava obrane – Pravo na djelotvornu sudsku zaštitu – Doseg – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Načelo kontradiktornosti – Iznimke – Opće načelo zaštite poslovne tajne – Odvagivanje – Dopuštenost
(Povelja Europske unije o temeljnim pravima, čl. 47.; Uredba br. 806/2014 Europskog parlamenta i Vijeća; Uredba Komisije 2015/63, čl. 4. do 7. i čl. 9. te Prilog I.; Direktiva 2014/59 Europskog parlamenta i Vijeća)
(t. 403.-406.)
Izreka
1.
Tužba se odbija.
2.
Landesbanku Baden-Württemberg nalaže se snošenje vlastitih troškova i troškova Jedinstvenog sanacijskog odbora.
3.
Europska komisija snosit će vlastite troškove.